ร้านอยู่ในซอยที่จอดรถน้อยมาก นั่งแทกซี่ไปสบายใจกว่าค่ะ 
ตัวร้านลักษณะเหมือนบ้าน ภายในมีสองส่วนคือส่วนหน้า มีพนักงานคอยต้อนรับลูกค้าและส่วนที่เป็นร้านขายของพวกเสื้อผ้า กระเป๋ารองเท้า แฟชั่น 
ลูกค้าต้องถอดรองเท้าไว้ด้านนอกแล้วเปลี่ยนใส่รองเท้าเตะสำหรับเดินในร้าน ก่อนเข้าในส่วนคาเฟ่ต้องล้างมือให้สะอาดก่อน พนักงานจะแจกกฏในร้านคือเป็นกฎการเล่นแมวของที่นี่ให้อ่าน พอเข้าไปด้านในก็เลือกโต๊ะ ซึ่งมีทั้งแบบนั่งกับพื้น หรือจะนั่งเก้าอี้ก้อได้ ชอบบรรยากาศในร้าน ดูอบอุ่นเหมาะสำหรับคนนั่งเล่น และยังมีทางเดินสำหรับแมวอีก 
อาหารและขนมมีให้เลือกไม่มากนัก ปริมาณไม่ต้องพูดถึง ไม่เหมาะสำหรับการมากินให้อิ่ม ขนมตกแต่งเป็นรูปหน้าแมว ฟุ้งฟิ้งดี 
แมวที่นี่ดูคุณภาพดี ได้รับการใส่ใจจากเจ้าของ แต่ไม่ค่อยขี้เล่นเท่าไหร่ ออกจะหยิ่งๆ อาจเป็นไปได้ว่ามีคนกวนมันทั้งวันแล้ว อาจจะเบื่อเป็นธรรมดา ส่วนเจ้าของร้านอัธยาศัยดีดูรักแมวมากๆด้วยค่ะ 